b"\n_START_ARTICLE_\nRuan Yuan\n_START_SECTION_\nVida\n_START_PARAGRAPH_\nNascut en una fam\xc3\xadlia no especialment rica, el 1789 va aconseguir superar l'examen de doctorat, cosa que li va permetre ingressar a l'Acad\xc3\xa8mia Hanlin a Pequ\xc3\xadn, iniciant aix\xc3\xad una brillant carrera de funcionari imperial en la dinastia Qing._NEWLINE_El 1793 va ser nomenat director d'ensenyament de la prov\xc3\xadncia de Shandong, c\xc3\xa0rrec que repetir\xc3\xa0 a partir de 1795 a la prov\xc3\xadncia de Zhejiang. El 1798 \xc3\xa9s director a diferents ministeris._NEWLINE_A partir de 1799 ser\xc3\xa0 governador de la prov\xc3\xadncia de Zhejiang i, a partir de 1814, de la de Jiangxi i de la regi\xc3\xb3 de Guangxi. En ser nomenat governador de Yunnan el 1826, haur\xc3\xa0 de familiaritzar-se amb els problemes de les minories \xc3\xa8tniques._NEWLINE_Els darrers anys de la seva vida pol\xc3\xadtica, a partir de 1835. els passar\xc3\xa0 a Pequ\xc3\xadn, on ocupar\xc3\xa0 c\xc3\xa0rrecs de gran rellev\xc3\xa0ncia dins de la burocr\xc3\xa0cia imperial._NEWLINE_En jubilar-se, el 1838, es retirar\xc3\xa0 a viure a la seva ciutat natal Yangzhou rebent el nomenament honor\xc3\xadfic de Gran Preceptor del Pr\xc3\xadncep de l'Imperi.\n_START_SECTION_\nObra\n_START_PARAGRAPH_\nL'activitat intel\xc2\xb7lectual de Ruan Yuan va ser for\xc3\xa7a intensa durant tota la seva vida, tant com escriptor, com dinamitzador i renovador de l'ensenyament i, tamb\xc3\xa9, com a col\xc2\xb7leccionista d'art._NEWLINE_La seva obra m\xc3\xa9s important \xc3\xa9s una col\xc2\xb7lecci\xc3\xb3 de biografies d'astr\xc3\xb2noms i matem\xc3\xa0tics publicada el 1799 i que es va reeditar nombroses vegades. Les edicions de 1840, 1886 i 1898 portaven cap\xc3\xadtols afegits."